Care dintre acești trei oameni face ceva riscant?
Cel care își ia medicamentele pentru colesterol cu suc de grepfrut?
Cel care ia paracetamol ca analgezic
pentru durerea de gleznă înainte de a ieși în oraș pentru o băutură?
Sau cel ce ia tratament medicamentos anticoagulant
și ia o aspirină pentru o durere de cap?
De fapt, cu toții fac ceva greșit.
Toți au creat accidental o interacțiune medicamentoasă ce ar putea, în caz extrem,
duce la insuficiență renală, leziuni hepatice
sau sângerare internă.
Interacțiunile medicamentoase apar
când combinarea unui medicament cu o altă substanță
are efecte diferite decât ar avea fiecare individual.
Mâncărurile, suplimentele naturiste, medicamentele și drogurile
pot toate cauza interacțiuni medicamentoase.
Majoritatea interacțiunilor medicamentoase se împart în două categorii.
Unele apar când efectele a două substanțe se influențează reciproc în mod direct.
În alte cazuri, o substanță afectează modul în care corpul procesează o alta:
cum este absorbită, metabolizată, sau transportată în corp.
Anticoagulantele și aspirina, de exemplu,
au efecte similare ce devin periculoase când sunt combinate.
Ambele previn formarea cheagurilor de sânge -
anticoagulantele previn formarea factorilor coagulării
care agregă cheagurile,
iar aspirina împiedică celulele sanguine să se aglutineze în grupuri
care devin cheaguri.
Individual, aceste efecte sunt de obicei sigure,
dar luate împreună, ele pot împiedica într-o măsură periculoasă coagularea,
putând provoca sângerări interne.
Deși anticoagulantele și aspirina sunt în general inofensive
când sunt luate individual,
interacțiunile unde o substanță exacerbează efectele celeilalte
pot apărea și între medicamente care sunt independent nocive.
Cocaina și heroina sunt ambele periculoase,
iar riscurile cresc când se combină cele două droguri -
deși efectele lor comportamentale par că se anulează reciproc.
Cocaina e un stimulent și multe dintre efectele ei,
cum ar fi ritmul cardiac cresut,
cresc nevoia de oxigen a organismului.
Dar heroina, un sedativ, încetinește respirația -
reducând rezerva organismului de oxigen exact când are nevoie de mai mult.
Această combinație solicită organele și pot cauza stop respirator și moarte.
Interacțiunea dintre sucul de grepfruit și unele medicamente
din clasa medicamentelor ce reduc colesterolul, numite statine,
are legătură cu metabolismul medicamentelor.
Ficatul produce enzime, molecule care facilitează descompunerea substanțelor
care intră în organism.
Enzimele pot activa medicamentele,
prin descompunerea lor în ingredientele lor terapeutice
din molecule mai complexe, sau dezactiva,
prin descompunerea compușilor dăunători în metaboliți nedăunători.
Există foarte multe enzime diferite,
fiecare dintre ele are un situs de legare care corespunde unei molecule specifice.
Grepfruitul se leagă de aceeași enzimă ca statinele,
făcând enzima mai puțin disponibilă să descompună statinele.
Deci combinarea celor două înseamnă că o concentrație mare a medicamentului
rămâne în sistemul circulator pentru o perioadă mai lungă de timp,
cauzând o posibilă insuficiență renală.
Alcoolul poate și el altera funcționarea unei enzime ce descompune acetaminofenul,
ingredientul activ din analgezice precum Tylenol și paracetamol.
Când cineva ia paracetamol, o parte este convertit într-o substanță toxică.
La doza recomandată,
nu există o cantitate suficientă a acestui metabolit care să dăuneze.
Dar consumul exagerat de alcool poate altera activitatea enzimei,
așa că se produce mai mult din acest metabolit,
posibil cauzând leziuni hepatice
chiar și cu doza normală de acetominofen.
Între timp, remediul din plante Saint John Wort mărește producerea de către ficat
a unei enzime specifice.
Asta înseamnă că medicamentele descompuse de această enzimă
se metabolizează mai repede -
uneori prea repede, înainte ca ele să-și realizeze efectele terapeutice.
În ciuda numărului amețitor de interacțiuni posibile,
cele mai periculoase interacțiuni
ale medicamentelor obișnuite sunt bine cunoscute.
Noile descoperiri științifice ne ajută să urmărim mai bine
interacțiunile medicamentelor.
Unii cercetători creează programe IA care pot prezice efectele secundare
ale interacțiunilor medicamentoase înainte ca acestea să apară,
folosind informații despre interacțiunile proteice din corp.
Pentru medicamentele noi care sunt create mereu,
supercalculatoarele sunt folosite pentru a găsi posibile interacțiuni
în timp ce acele medicamente sunt încă în faza de dezvoltare.